《忆舍弟》
宋代·方一夔

衰世门户单，惟有子与我。手足共一身，右短固不可。

投老得寡妻，谁谓此计左。鸱枭覆尔巢，骨肉翻成祸。

知几苦不早，渐理归舟柁。县官不可入，有理子亦颇。

自怜羽翼低，尺书忽远堕。两年食奔走，老蚕自缠裹。

相救在急难，宁能久安坐。玄精有可倚，矧此乃么么。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。